CELEX: C2006/010/55
Language: et
Date: 2006-01-14 00:00:00
Title: Kohtuasi T-398/05:  7. novembril 2005  esitatud hagi — Tesoka  v.  Euroopa Elu- ja Töötingimuste Parandamise Fond

14.1.2006   
            
            
               ET
            
            
               Euroopa Liidu Teataja
            
            
               C 10/28
            
         7. novembril 2005 esitatud hagi — Tesoka v. Euroopa Elu- ja Töötingimuste Parandamise Fond
   (Kohtuasi T-398/05)
   (2006/C 10/55)
   Kohtumenetluse keel: prantsuse
   Pooled
   
      Hageja: Sabrina Tesoka (Overijse, Belgia) (esindaja: advokaat J.-L. Fagnart)
   
      Kostja: Euroopa Elu- ja Töötingimuste Parandamise Fond
   Hageja nõuded
   
               —
            
            
               tühistada 14. oktoobri 2005. aasta selgesõnaline rahuldamata jätmise otsus;
            
         
               —
            
            
               tuvastada, et hagejal on õigus saada kõiki toetusi ja hüvitisi, millele tal on 2. augustil 2005 töölt lahkumise tõttu õigus vastavalt määruse nr 1860/76, mida on muudetud 24. juuni 2005. aasta määruse (EÜ) nr 1111/2005 artikli 1 punktiga 8, artikli 17 lõike 2 teisele lõigule;
            
         
               —
            
            
               mõista kostjale hageja kasuks välja õiglane hüvitis summas 35 000 eurot, millele on juurde arvestatud viivis määraga 7 % alates 2. augustist 2005;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes oli Euroopa Elu- ja Töötingimuste Parandamise Fondi teenistuja alates aastast 2001, lahkus töölt 2. augustil 2005, et saada määruses nr 1111/2005 enne 4. augustit 2005 lepingu lõpetanud teenistujatele ette nähtud rahalist hüvitist. Hageja väidab, et kostja jättis rahuldamata avalduse hüvitise saamiseks, millele tal oli õigus, ning dokumentide saamiseks, mis on vajalikud sotsiaalkindlustuse saamiseks tema elukohamaal, ning nõuab keeldumisotsuse tühistamist ja väidetavalt kantud kahju hüvitamist.
   Hageja väidab oma hagi kaitseks, et rikutud on määruse nr 1860/76, mida on muudetud määruse (EÜ) nr 1111/2005 artikli 1 punktiga 8, artikli 17 lõike 2 teist lõiku, Euroopa ühenduste muude teenistujate teenistustingimuste artiklit 28a, komisjoni 13. jaanuari 1988. aasta määruse nr 91/88 sätteid ning õiguspärase ootuse põhimõtet.